open-index/open-wikipedia-markdown huggingface dataset:
Heidi Gan

**Heidi Gan** (s. 8. lokakuuta 1988 Adelaide, Etelä-Australia, Australia) on malesialainen uimari. Hän kilpaili vuoden 2012 kesäolympialaisissa Lontoossa ja jäi 16. sijalle naisten 10 kilometrin avovesiuinnissa. Ganilla on Malesian lisäksi myös Australian kansalaisuus, ja hän opiskelee oikeus- ja kauppatieteitä Länsi-Australian yliopistossa.

## Lähteet
Chris Felgate

**Christopher James "Chris" Felgate** (s. 4. tammikuuta 1982 Harare) on zimbabwelainen triathlonisti. Hän jäi miesten kilpailussa vuoden 2008 kesäolympialaisissa Pekingissä 42. ja vuoden 2012 kesäolympialaisissa Lontoossa 52. sijalle.

## Lähteet
Lisa Nordén

**Elina Elisabeth "Lisa" Nordén** (s. 24. marraskuuta 1984 Kristianstad) on ruotsalainen triathlonisti. Hän sai naisten kilpailussa hopeaa vuoden 2012 kesäolympialaisissa Lontoossa. Hän oli aiemmin kilpaillut vuoden 2008 kesäolympialaisissa Pekingissä ja jäänyt 18. sijalle. Lisäksi Nordén on muun muassa voittanut kultamitaleita triathlonin maailmanmestaruuskilpailuissa Jokohamassa 2009, Hampurissa 2010 sekä Tukholmassa ja Jokohamassa 2012.

Lontoon olympialaisissa Nordén sai saman ajan (1.59.48) kuin voittaja Nicola Spirig, ja sijoitukset selvisivät maalikameralta. Nordén sai Jerring-palkinnon vuoden urheilijana 2012. Hänelle myönnettiin myös Svenska Dagbladetin kultamitali vuonna 2012.

## Lähteet
Kilimanjaron kansainvälinen lentoasema

**Kilimanjaron kansainvälinen lentoasema** (; IATA: **JRO**, ICAO: **HTKJ**) on kansainvälinen lentoasema Tansaniassa. Se kattaa lähes 110 km² alueen. Se vihittiin virallisesti käyttöön joulukuussa 1971, ja vuonna 1998 siitä tuli Afrikan ensimmäinen yksityistetty kansainvälinen lentoasema. Kenttää ylläpitää Kilimanjaro Airport Development Company. Se sijaitsee Tansanian pohjoisosissa Kilimanjaron ja Arushan merkittävien turistikeskittymien välissä.

Lentoasemalla on yksi päällystetty kiitotie, jonka mitat ovat 3607 × 45 metriä.

## Lähteet
Kenneth Glass

**Kenneth Gilbert Glass** (24. heinäkuuta 1913 Toronto – 17. tammikuuta 1961 Vancouver) oli kanadalainen purjehtija. Hän kilpaili vuoden 1932 kesäolympialaisissa Los Angelesissa ja oli siellä mukana saamassa *Capricella* pronssia kuuden metrin luokassa.

## Lähteet
Piotr Gładki

**Piotr Gładki** (8. helmikuuta 1972 Gdańsk – 27. toukokuuta 2005 Wyczechowo) oli puolalainen kestävyysjuoksija. Hän osallistui vuoden 2000 kesäolympialaisiin Sydneyssä, mutta ei juossut maratonia loppuun. Gładki voitti Hampurin maratonin vuonna 2000 ja Krakovan maratonin 2005. Hän kuoli auto-onnettomuudessa.

## Lähteet
Kaunasin lentoasema

**Kaunasin lentoasema** (),  on matkustajamääriltään Liettuan toiseksi suurin lentoasema ja yksi kolmesta Liettuan kansainvälisestä lentoasemasta. Se sijaitsee 14 kilometriä Kaunasin keskustasta koilliseen Kaunasin kunnallispiirin puolella. Lentoasemalla on yksi 3&nbsp;250 metriä pitkä kiitotie (08/26).

Lentoasema avattiin vuonna 1988 Liettuan ollessa yhä osa Neuvostoliittoa; tällöin kentälle siirrettiin Kaunasin vanhan lentokentän liikenne. Liettuan itsenäistyttyä vuonna 1991 kentästä tuli kansainvälinen lentoasema. Uusi Schengenin sopimuksen tarpeet täyttävä terminaalirakennus valmistui vuonna 2008. Vuosina 2009-2010 kentän matkustajaliikenne kasvoi voimakkaasti. Vuonna 2012 lentoaseman kautta kulki yhteensä 830&nbsp;268 matkustajaa. Kenttää käyttää erityisesti halpalentoyhtiö Ryanair, jossain määrin myös AirBaltic.

## Matkustajamäärän kehitys

ImageSize = width:auto height:250 barincrement:60
PlotArea = left:52 right:20 top:25 bottom:30
TimeAxis = orientation:vertical
AlignBars = late
Colors =
  id:linegrey2 value:gray(0.9)
  id:linegrey value:gray(0.7)
  id:cobar value:rgb(0.2,0.7,0.8)
  id:cobar2 value:rgb(0.6,0.9,0.6)
DateFormat = yyyy
Period = from:0 till:900000
ScaleMajor = unit:year increment:100000 start:0 gridcolor:linegrey
ScaleMinor = unit:year increment:25000 start:0 gridcolor:linegrey2
PlotData =
  color:blue width:25 align:left
  bar:2003 from:0 till:21732
  bar:2004 from:0 till:27113
  bar:2005 from:0 till:77350
  bar:2006 from:0 till:248228
  bar:2007 from:0 till:390881
  bar:2008 from:0 till:410000
  bar:2009 from:0 till:456698
  bar:2010 from:0 till:809732
  bar:2011 from:0 till:872618
  bar:2012 from:0 till:830268
PlotData=
  textcolor:black fontsize:S
  bar:2003 at: 21732 text: 21_732 shift:(-16,5)
  bar:2004 at: 27113 text: 27_113 shift:(-16,5)
  bar:2005 at: 77350 text: 77_350 shift:(-16,5)
  bar:2006 at: 248228 text: 248_228 shift:(-20,5)
  bar:2007 at: 390881 text: 390_881 shift:(-20,5)
  bar:2008 at: 410165 text: 410_165 shift:(-20,5)
  bar:2009 at: 456698 text: 456_698 shift:(-20,5)
  bar:2010 at: 809732 text: 809_732 shift:(-20,5)
  bar:2011 at: 872618 text: 872_618 shift:(-20,5)
  bar:2012 at: 830268 text: 830_268 shift:(-20,5)


## Kuvia

Kuva:Kaŭna Flughaveno (Kauno oro uostas) ekstere.jpg | Lentoaseman sisäänkäynti (A-terminaali).
Kuva:Kaŭna Flughaveno (Kauno oro uostas) forfluga areo 3.jpg|Lähtevän liikenteen aulaa, lentoasemarakennuksen 2. kerros (A-terminaali).
Kuva:Ryanair at Kaunas Airport2.JPG | Ryanairin lentokone Kaunasin lentoasemalla.


## Lähteet

## Aiheesta muualla

* Kaunasin lentoaseman sivusto   (www.kaunas-airport.lt)
*Liettuan lentokenttien sijainnit GoogleMaps-kartalla (ourairports.com)
Greatest Hits (Lee Dorsey, 1968)

**Greatest Hits** on yhdysvaltalaisen laulaja Lee Dorseyn kokoelma-albumi. Dorsey on liitetty New Orleansin soul-musiikkityyliin.

Tuottajat ovat Allen Toussaint ja Marshall Sehorn yhtiöstä Tou-Sea Production. Toussaint on myös kirjoittanut ja sovittanut kaikki kappaleet.

Albumin tunnetuimpia kappaleita on "Working in the Coal Mine", jonka Suomessa on levyttänyt ainakin E. Sarmo & Elite albumillaan *[[Kaktuksenpiikkejä]]* nimellä "Työssä satamassa".

Albumilla ovat myös Britanniassa vuonna 1966 listoille päässeet "Get out of My Life, Woman" ja "Holy Cow". Rap-artistit ovat käyttäneet hyväkseen ensiksimainitun kappaleen sampleja, mm. Nas albumin *[[Illmatic]]* kappaleella "Memory Lane (Sittin' in da Park)" (1994) ja Wu-Tang Clan albumin *[[Wu-Tang Forever]]* kappaleella "Maria" (1997).

Alkuperäinen tuotantovuosi on 1968. Isossa-Britanniassa levy on ilmestynyt Music for Pleasure -yhtiön Sounds Superb -merkillä. MFP on toiminut osoitteessa Astronaut House, Hounslow Road, Feltham, Middlesex. Taustalla on Bell Records ja LP-levyjen valmistaja on EMI Records Ltd. Columbia Pictures Industries -yhtiön myöntämällä lisenssillä.

LP-levyn kannen taustavalokuvan on toimittanut Picturepoint Ltd. ja Dorseyn valokuva on Chris Walterilta. Kansitaiteen on suunnitellut Terry Beard. Kannen on valmistanut Garrod & Lofthouse International Ltd. Kansitekstin on laatinut Roger St. Pierre.

## Kappaleet

Kaikki kappaleet ovat Allen Toussaintin tekemiä ja sovittamia.

; Sivu 1

# Ride Your Pony (Neville)
# Can You Hear Me?
# The Greatest Love
# A Mellow Good Time
# Mexico
# Holy Cow

; Sivu 2

# Working in the Coal Mine
# Confusion
# Don't You Ever (Leave Me)
# Neighbour's Daughter
# A Little Dab a Do Ya
# Get Out of My Life, Woman

Musiikkikustantamo on Ardmore & Beechwood Ltd., KPM, paitsi "Ride Your Ponyn" osalta Burlington Music.

## Lähteet

* Lee Dorsey LP *Greatest Hits* (Music for Pleasure, Sounds Superb SPR 90045)
Lee Dorsey

**Lee Dorsey** oli yhdysvaltalainen soul- ja rhythm and blues -laulaja. Hän lähti New Orleansiin aikomuksenaan ryhtyä ammattinyrkkeilijäksi. Urheilu-ura kuitenkin jäi, kun hän tapasi Allen Toussaintin ja tämän yhteistyökumppani Marshall Sehornin. Nämä olivat kehittelemässä New Orleansille tyypillistä soul-musiikin lajia, jossa keskeisinä elementteinä olivat piano ja puhallinsoittimet.

Dorseyn levytysura käynnistyi rock and roll -vaikutteisella kappaleella "Ya Ya", jonka Britanniassa levytti Petula Clark. Muita versioita ovat tehneet John Lennon (albumilla *[[Walls and Bridges]]*, 1974) ja Hurriganes (*[[Jailbird]]*, 1979). Kappale oli mukana myös elokuvassa *[[41 Original Hits from the Soundtrack of American Graffiti|American Graffiti]]*.

Dorseyn tyyli on yksinkertainen ja rento, ja siihen sekoittui vaikutteita New Orleansin rikkaasta musiikkiperinteestä. Useiden kappaleiden sanat ovat novelty-tyyppisiä.

Hänen alkuperäinen levy-yhtiönsä Fire Records lopetti toimintansa ja hän siirtyi Amy / Mala-Bell -yhtymälle.

Muita varhaisia levytyksiä olivat sitten "Ride Your Pony", "Working in the Coal Mine", "Can You Hear Me?" ja "Confusion". Näiden myötä Dorsey sai lisänimen "Mr. T.N.T.". "Working in the Coal Minen" on Suomessa levyttänyt nimellä "Työssä satamassa" E. Sarmo & Elite albumillaan *[[Kaktuksenpiikkejä]]*. 

"Everything I Do Gonna Be Funky" on yksi monista Allen Toussaintin Dorseylle tekemistä kappaleista. Hän on sen itsekin levyttänyt, kuten myös Claudia Linnear.

Vuonna 1966 Dorsey sai Britannian listoille kappaleet "Get Out of My Life, Woman" ja "Holy Cow". Hän teki siellä kiertueen, jonka muita artisteja olivat Jerry Lee Lewis ja Cliff Bennettin Rebel Rousers. "Get Out of My Life, Woman" -kappaletta ovat samplanneet rap-artistit Nas albumin *[[Illmatic]]* kappaleella "Memory Lane (Sittin' in da Park)" ja Wu-Tang Clan albumin *[[Wu-Tang Forever]]* kappaleella "Maria".

Vuonna 1968 Britanniassa ilmestyi Dorseyn *[[Greatest Hits (Lee Dorsey, 1968)|Greatest Hits]]* -kokoelma.

Vuonna 1970 ilmestyi albumi *Yes We Can*, joka oli äänitetty New Orleansissa Jazz City -studioilla. Sen oli jälleen tuottanut ja kappaleet kirjoittanut Allen Toussaint. Taustayhtyeenä oli The Meters. Albumi ei menestynyt, mutta sillä olevia kappaleita versioivat The Pointer Sisters ("Yes We Can"), Robert Palmer ("Sneakin' Sally Thru the Alley") ja Ringo Starr ("Occapella"). Niinpä Polydor Records julkaisi albumin uudelleen vuonna 1976. Muita albumin kappaleita ovat "Riverboat" ja "Tears, Tears and More Tears".

Vuonna 1976 Lee Dorsey vieraili Southside Johnny & The Asbury Jukesin ensimmäisellä albumilla ja osoitti olevansa "kiven kovassa vedossa".

## Lähteet

* Lee Dorsey LP *Greatest Hits* (Music for Pleasure, Sounds Superb SPR 90045). Roger St. Pierren laatima kansiteksti.

### Viitteet

## Aiheesta muualla

* Kun soul tuli Suomeen Lee Dorsey esiintyi Helsingin Kulttuuritalolla 20.10.1967
Adobe Creative Suite

**Adobe Creative Suite** (**CS**) on Adobe Systemsin kehittämä kokoelma, johon kuuluu graafiseen suunnitteluun, videonmuokkaukseen ja nettisivujen kehitysohjelmia. Kokoelma koostuu Adoben sovelluksista (kuten Photoshop, Acrobat ja InDesign), jotka pohjautuvat erilaisiin teknologioihin (kuten PostScriptiin, PDF:ään ja Flashiin). Viimeisin versio, Adobe Creative Suite 6 (CS6) lanseerattiin 23. huhtikuuta 2012 ja julkaistiin 7. toukokuuta 2012.

Nykyisin Adobe julkaisee uudet tuotteensa Adobe Creative Cloud -pilviohjelmistossa.

## Ohjelmat

Adobe Creative Suite-kokoelmaan kuuluu tällä hetkellä seuraavat ohjelmat.

* Adobe Audition
* Adobe Acrobat
* Adobe After Effects
* Adobe Bridge
* Adobe Dreamweaver
* Adobe Edge Animate
* Adobe Encore
* Adobe Fireworks
* Adobe Flash
* Adobe Muse
* Adobe Media Encoder
* Adobe Illustrator
* Adobe InCopy
* Adobe InDesign
* Adobe Photoshop
* Adobe Prelude
* Adobe Premiere Pro
* Adobe XD

## Lähteet
Vladimír Clementis

**Vladimír "Vlado" Clementis** (20. syyskuuta 1902 Tisovec (Tiszolc) – 3. joulukuuta 1952 Praha) oli Tšekkoslovakian kommunistinen ulkoministeri vuodesta 1945 vuoteen 1950, kunnes hän erosi 15. maaliskuuta. Myöhemmin hänet pidätettiin syytettynä porvarillisesta nationalismista. Clementis oli slovakialainen. Marraskuun 1952 näytösoikeudenkäynnissä hänet tuomittiin kuolemaan ja teloitettiin joulukuussa yhdessä 10 muun syytetyn kanssa. Oikeudenkäynnin pääkohteena oli Tšekkoslovakian kommunistisen puolueen entinen pääsihteeri Rudolf Slánský.

Kirjailija Milan Kundera kertoo teoksessaan *[[Naurun ja unohduksen kirja]]*, miten Clementis seisoo presidentti Klement Gottwaldin vieressä vuoden 1948 valokuvassa, josta hänet häivytettiin kuvamanipulaation avulla näytösoikeuden jälkeen.

## Lähteet

## Aiheesta muualla
* Clementisin häivyttäminen kuvamanipulaatiolla , Executedtoday-sivusto
Thornton McDade

**Thornton Charles McDade** (s. 28. lokakuuta 1980 Johannesburg) on eteläafrikkalainen maahockeypelaaja. Hän jäi joukkueineen kesäolympialaisissa 2008 Pekingissä 12. ja kesäolympialaisissa 2012 Lontoossa 11. sijalle. McDade on opiskellut viestintää Rand Afrikaans -yliopistossa ja työskennellyt opettajana koulussa.

## Lähteet
Alistair Davis

**Alistair Davis** (s. 1. joulukuuta 1992 Pretoria) on eteläafrikkalainen ampuja. Hän kilpaili vuoden 2012 kesäolympialaisissa Lontoossa ja jäi miesten kaksoistrapissa 15. sijalle. Davis oli Lontoon olympialaisten nuorin Etelä-Afrikkaa edustanut osallistuja. Hän on lisäksi osallistunut muun muassa Kansainyhteisön kisoihin 2010 Delhissä. Hänen valmentajanaan on toiminut hänen isänsä Frank.

Davis opiskelee laskentatoimea Pretorian yliopistossa. Hän on kolmosten vanhin, ja myös hänen veljensä on ampuja. 

## Lähteet
Oerlikon

**Oerlikon** tarkoittaa muun muassa seuraavaa:

* Oerlikon, kaupunginosa ja entinen kunta Zürichissä, Sveitsissä
* Oerlikon Contraves, sveitsiläinen asevalmistaja
** useiden asetyyppien nimi, muun muassa Oerlikon FFS, Oerlikon KD, Oerlikon 20 mm
* Oerlikon Space, avaruusteknologiayhtiö RUAG Spacen entinen nimi
* OC Oerlikon, sveitsiläinen teknologiayritys
* Maschinenfabrik Oerlikon, sveitsiläinen koneenrakennusyhtiö, nykyisin osa ABB:tä.
Mustehelmimarja

**Mustehelmimarja** (*Callicarpa japonica*) on huulikukkaiskasvien heimoon kuuluva pensaslaji, aiemmin luokiteltu verbena- eli rautayrttikasveihin (Verbenaceae). Sitä esiintyy luontaisesti Itä-Aasiassa: Kiinassa, Taiwanissa, Koreassa ja Japanissa. Laji on viljelty ja levinnyt koristekasvina. Yhdysvalloissa mustehelmimarja on tulokas Pohjois-Carolinassa. Se on sukua viuhkohelmimarjalle (*Callicarpa dichotoma*).

## Lähteet
* United States Department of Agriculture, Germplasm Resources Information Network (GRIN), Taxonomy for Plants: ''Callicarpa japonica''
* United States Department of Agriculture (USDA): PLANTS Profile, ''Callicarpa japonica'' Thunb., Japanese callicarpa

## Aiheesta muualla
*ITIS: ''Callicarpa japonica'' 
*Flora of China: ''Callicarpa japonica'' 
*Mozaina Kobaisy, Mario R Tellez, Franck E Dayan, Stephen O Duke: Phytotoxicity and volatile constituents from leaves of Callicarpa japonica Thunb., Phytochemistry. 2002 Sep;61(1):37-40.
Lampaanliha

**Lampaanliha** on aikuisesta lampaasta tai nuoresta lampaasta eli karitsasta saatavaa, syötäväksi tarkoitettua lihaa. Lammas on suosittua etenkin pääsiäisruokana monissa maissa. Suosittuja lammasruokia ovat muun muassa lampaanpaisti ja lampaanviulu.

Lampaanlihaa syötiin vuonna 2011 Suomessa asukasta kohti 600 grammaa. Vuonna 2011 lampaanlihaa tuotettiin Suomessa 900&nbsp;000&nbsp;kg.

Karitsat teurastetaan Suomessa useimmiten 3–8 kuukauden ikäisinä. Kuukauden tai kahden ikäistä karitsaa kutsutaan juottokaritsaksi.

## Lampaan ruhon osat
Lampaan ruhon osia ovat:
* etuselkä, rasvaista ja paljon luuta sisältävää
* rinta, lihassa kellertävää rasvaa ja sidekudosta
* lapa, selvä marmorointi, luun ympärillä sidekudos ja ulkopinta on rasvaista
* kaula, kellertävää rasvaa pinnassa, liha kauttaaltaan marmoroitunut
* kyljysselkä eli satula, hieman marmorointia
* kylki
* paisti, kosteaa ja vähärasvaista
* reisi, vähärasvaista, jonkin verran marmorointia, sidekudosta
* potka, paljon sidekudosta
Kaula, rinta, reisi, lapa ja jotkut osat selästä sekä paisti sopivat uunissa kypsentämiseen ja jotkut osat selästä ja luuton reisi sopivat grillaukseen. Potka sopii padassa kypsennettäväksi. lisäksi rinta, potka, lapa ja jotkut osat selästä sopivat hauduttamalla kypsennettäviksi.

## Ravintosisältö

Rasvaisen lampaanlihan keskimääräinen perusravintoainesisältö 100 grammaa kohti Finelin mukaan:

## Lähteet
Bell YFM-1 Airacuda

**Bell YFM-1 Airacuda**  oli Yhdysvaltain ilmavoimien kaksimoottorinen torjuntahävittäjä joka lensi ensilentonsa 1. syyskuuta 1937. Koneen suunnitteli Bell Aircraft Corporation ja se oli ensimmäinen Bell:in tuottama lentokone.  Airacudassa oli useita epätavallisia piirteitä kuten työntömoottorit ja moottorikehtojen etuosaan sijoitetut ampumot. Koneessa oli useita vikoja mutta yksi yksikkö kuitenkin käytti niitä operatiivisesti vuosina 1938-1940. Airacudia tuotettiin prototyypin lisäksi 12 kappaletta kolmena alatyyppinä, jotka erosivat toisistaan moottoreiden, aseistuksen, laskutelineiden ja ulkomittojen osalta.

## Tekniset tiedot (YFM-1)

## Lähteet
Bosnianponi

**Bosnianponi** on ponirotu, joka on peräisin entisen Jugoslavian alueelta.

## Ominaisuudet
Bosnianponi on säkäkorkeudeltaan 132-147&nbsp;cm ja tyypiltään verrattain alkukantainen. Pää on raskastekoinen, profiili suora. Kaula on lyhyt ja lihaksikas, lavat pitkät ja viistot, rintakehä leveä ja syvä, selkä suora, takaosa laskeva.

Rodussa esiintyvät väritykset ovat ruunikko, mustanruunikko, musta ja voikkovärit. Rotu on kestävä ja varmajalkainen, luonteeltaan lempeä.

## Historia
Bosnianponi on hyvin vanha alkukantaisista hevosista polveutuva rotu. Siihen uskotaan sekoittuneen itämaista verta ottomaanien aikana, mikä johti rodun huonontumiseen. Tätä korjattiin myöhemmin risteyttämällä rotuun taas alkuperäisentyyppisiä hevosia.

Bosnianponi on ollut alueellaan arvostettu rotu useiden vuosisatojen ajan, ja sitä on jalostettu järjestelmällisesti 1900-luvulta alkaen. Rodun jalostuskeskuksena toimi pitkään bosnialainen Borike-siittola, jossa oriit olivat valtion kontrollissa ja tammat yksityisomistuksessa. 1940-luvulla vaikuttaneet oriit Agan, Barat ja Misco paransivat rotua merkittävästi. Agan ja Barat olivat tyypiltään alkukantaisia, przewalskinhevosta muistuttavia, ja Misco kevyempi ja hienostuneempi.

Jugoslavian hajoamissotiin asti jalostukseen käytettäville bosnianponioriille oli tiukat laatuvaatimukset.

## Lähteet
*

### Viitteet
Litiumbromidi

**Litiumbromidi** (LiBr) on litium- ja bromidi-ionien muodostama epäorgaaninen ioniyhdiste. Yhdistettä käytetään kemiallisissa synteeseissä ja lämmönsiirtolaitteissa.

## Ominaisuudet
Huoneenlämpötilassa litiumbromidi on valkoista kiteistä ainetta, joka on hygroskooppista ja liukenee hyvin veteen. Kidevedettömän litiumbromidin lisäksi tunnetaan myös dihydraatti LiBr · 2H2O. 

## Valmistus ja käyttö
Litiumbromidia valmistetaan neutraloimalla litiumhydroksidin vesiliuosta tai vaihtoehtoisesti litiumoksidin tai litiumkarbonaatin suspensiota vetybromidilla. Toinen tapa on bromin ja litiumhydroksidin välinen reaktio, jossa muodostuu myös litiumhypobromiittia.
:LiOH + HBr → LiBr + H2O
:Li2O + 2 HBr → 2 LiBr + H2O
:Li2CO3 + 2 HBr → 2 LiBr + H2O + CO2

Litiumbromidin 50&ndash;60-massaprosenttista vesiliuosta käytetään absorptiopumppuun perustuvissa viilennyslaitteissa. Litiumbromidin vesiliuos kykenee absorboimaan vettä. Lisäksi yhdistettä voidaan käyttää ilmanvaihtolaitteissa veden sitojana, litium-bromi-paristoissa, valokuvauskemikaalina ja lääketieteessä. Orgaanisissa synteeseissä litiumbromidia voidaan käyttää muun muassa hapetus- ja hydroformylointireaktioiden ja deprotonointireaktioiden katalyyttinä. 

## Lähteet
Maksim Kunda

**Maksim Kunda** (; s. 1. elokuuta 1989 Brest) on valkovenäläinen jousiampuja. Hän kilpaili vuoden 2008 kesäolympialaisissa Pekingissä ja jäi miesten yksilökilpailussa 13. sijalle.

## Lähteet
Viuhkohelmimarja

**Viuhkohelmimarja** (*Callicarpa dichotoma*) on huulikukkaiskasvien (Lamiaceae) heimoon kuuluva laji, aiemmin luokiteltu verbenakasveihin (Verbenaceae). Se on kausivihanta pensas, korkeudeltaan 0,5–1,5 metriä. Lajia esiintyy Itä-Aasiassa lauhkean vyöhykkeen metsissä Kiinassa, Taiwanissa, Koreassa ja Japanissa sekä trooppisella vyöhykkeellä Vietnamissa. Se kuuluu samaan sukuun kuin mustehelmimarja (*Callicarpa japonica*).

## Lähteet
* United States Department of Agriculture, Germplasm Resources Information Network (GRIN), Taxonomy for Plants: ''Callicarpa dichotoma'' 
* Pinkka – Lajintuntemuksen oppimisympäristö, Helmimarjalaji ''Callicarpa dichotoma''

### Viitteet

## Aiheesta muualla
* ITIS: ''Callicarpa dichotoma'' 
* United States Department of Agriculture (USDA): ''Callicarpa dichotoma'' 
* Flora of China: ''Callicarpa dichotoma''
Amerikankirjorastas

**Amerikankirjorastas** (*Ixoreus naevius*) on pohjoisamerikkalainen rastaslaji. Se on sukunsa ainoa laji ja jaettu kahteen alalajiin *Ixoreus naevius meruloides* ja *Ixoreus naevius naevius*.

## Lähteet
Erkki Kantola

**Erkki Veli-Matti Kantola** (3. syyskuuta 1946 Helsinki − 12. tammikuuta 2013 Helsinki) oli suomalainen viulutaiteilija ja -pedagogi.

Hän opiskeli Sibelius-Akatemiassa Arno Granrothin johdolla ja esiintyi ensi kerran solistina 11-vuotiaana Radion sinfoniaorkesterin koululaiskonsertissa. Hän kirjoitti ylioppilaaksi Helsingin Suomalaisesta Yhteiskoulusta 1964 ja piti samana vuonna ensikonserttinsa. Tämän jälkeen hän jatkoi opintojaan Pariisissa. Vuoden 1970 Sibelius-viulukilpailussa hän sai parhaan suomalaisen osanottajan palkinnon.

Hän loi merkittävän uran pedagogina Sibelius-akatemiassa, jossa hän toimi opettajana neljänkymmenen vuoden ajan vuodesta 1969 alkaen. Hän oli Sibelius-Akatemia kvartetin jäsen, jonka muut jäsenet olivat Seppo Tukiainen (viulu), Veikko Kosonen (alttoviulu) ja Arto Noras (sello). Kvartetti perusti Naantalin Musiikkijuhlat vuonna 1980.

## Lähteet

* Otavan iso musiikkitietosanakirja, osa 3 ()

## Aiheesta muualla
* Erkki Kantolan muistokirjoitus Helsingin Sanomissa
Morganinhevonen

**Morganinhevonen** on lämminverinen hevosrotu, joka on peräisin Yhdysvalloista ja on vaikuttanut moniin amerikkalaisiin hevosrotuihin.

## Ominaisuudet
Morganinhevonen on säkäkorkeudeltaan 142-157&nbsp;cm. Se on hyvin voimakas, kestävä, rohkea ja älykäs. Pää on hienopiirteinen. Kaula on kaartuva ja lihaksikas, lavat voimakkaat, rintakehä leveä, selkä lyhyt ja leveä, takaosa yleensä pitkä ja pyöreä. Häntä kiinnittyy ylös. Jalat ovat voimakkaat laadukkain nivelin, vuohiset lyhyet.

Morganinhevosilla sallitaan kaikki yksiväriset väritykset.

## Historia
Morganinhevonen polveutuu oriista Justin Morgan (aiemmin Figure), joka syntyi Massachusettsissa noin vuonna 1793. Se oli pienikokoinen: vain 142&nbsp;cm korkea ruunikko. Sen syntyperästä ei ole varmaa tietoa, ja sen isäksi on arveltu englannintäysiveristä, friisiläishevosta ja welsh cob -ponia. Sen suvussa uskotaan olleen myös ainakin jonkin verran arabialaista ja englantilaista täysveristä.

Figure tuli kaksivuotiaana Justin Morganin omistukseen, missä se todisti erikoislaatuiset kykynsä. Kilpauransa ajan se oli voittamaton vetokilpailuissa ja nopeuskilpailuissa sekä ratsastettuna että ajettuna. Se oli siitosoriina erittäin suosittu ja jätti jälkeläisiinsä selkeän leiman. Omistajansa kuoltua Figure nimettiin uudelleen tämän mukaan Justin Morganiksi.

## Lähteet
*

### Viitteet

## Aiheesta muualla
Daimler-Benz DB 605

**Daimler-Benz DB 605** on saksalainen toisen maailmansodan aikana tuotettu lentokonemoottori. Se kehitettiin DB 601:stä ja sitä käytettiin vuosina 1942-1945 Messerschmitt Bf 109 -hävittäjissä sekä Bf 110- ja Me 210C -raskashävittäjissä. DB 605:n muunnos, DB 610, käsitti kaksi DB 605:tä kylki kyljessä yhdistettynä pyörittämään samaa potkuria. DB 610 -moottoria käytettiin Heinkel He 177 -pommikoneessa.

Moottori on ylösalaisin asennettu V12, jossa kampiakseli on ylhäällä ja sylinterit 60° kulmassa toisiinsa nähden. Moottorissa on neljä venttiiliä per sylinteri ja kaksi sytytystulppaa sylinteriä kohden sekä polttoaineruiskutus ja ahdin. Ahdin saa käyttövoimansa paineistetusta öljystä hydraulikytkimellä. Öljynpaine ja siten ahtimen teho säätyy ulkoisen ilmanpaineen mukaan.

DB 605 -moottoreita valmistettiin myös lisenssillä Italiassa ja Ruotsissa. Italiassa moottoreita tehtiin Fiat-lisenssivalmisteena RA.1050 R.C.58 Tifone - nimellä sekä Alfa-Romeon valmistamana nimellä Alfa Romeo RA 1000 RC 411. Moottoria käytettiin Macchi C.202-205-, Fiat G.55- ja Reggiane Re.2005 -hävittäjissä sekä muutamissa muissa italialaisissa lentokoneissa. Ruotsissa DB 605:tä käytettiin työntömoottorisen Saab J21:n voimanlähteenä. Arviolta 42&nbsp;400 DB 605 -moottoria tuotettiin kaikkina versioina. Suomessa DB605 oli VL Pyörremyrskyn moottorina.

## Tekniset tiedot (DB 605AM)

### Perustiedot
* Tyyppi: 12-sylinterinen nestejäähdytteinen mekaanisesti ahdettu käännetty V-lentokonemoottori
* Sylinterikulma: 60°
* Sylinterin halkaisija: 154 mm 
* Iskunpituus: 160 mm
* Tilavuus: yhteensä 35,7 l / 2,975 l per sylinteri
* Pituus: 2&nbsp;158 mm
* Leveys: 760 mm
* Korkeus: 1&nbsp;037 mm
* Kuivapaino: 756 kg

### Komponentit

* Venttiilikoneisto: Kaksi imuventtiiliä ja kaksi natriumjäähdytteistä pakoventtiiliä sylinteriä kohden 
* Ahdin: Yksivaiheinen mekaaninen ahdin; MW50-ruiskutus ilmanotossa. DB605L-mallissa kaksivaiheinen ahdin.
* Polttoainejärjestelmä: Boschin suoraruiskutus
* Öljyjärjestelmä: Kuivasumppuvoitelu yhdellä paineistavalla ja kahdella huuhtelevalla pumpulla. 35 litran öljysäiliö.
* Jäähdytysjärjestelmä: Paineistettu nestejäähdytys
* Alennusvaihteisto: 0,594:1

### Suoritusarvot

* Ominaisteho: 35,0 kW/L (0,77 hv/in³)
* Puristussuhde: 7,5/7,3:1 87-oktaanisella polttoaineella; 8,5/8,3:1 100-oktaanisella polttoaineella
* Teho/painosuhde: 1,68 kW/kg

## Lähteet

## Aiheesta muualla

* The Daimler-Benz DB 605
Rose Musani

**Rose Musani**  (s. 8. elokuuta 1956) on ugandalainen entinen pikajuoksija. Hän kilpaili vuoden 1972 kesäolympialaisissa Münchenissä ja pääsi puolivälieriin naisten 200 metrin juoksussa. Hänen henkilökohtainen ennätysaikansa siinä on 25.0.

## Lähteet
Judith Ayaa

**Judith Ayaa** (15. kesäkuuta 1952 – 2002 Kampala) oli ugandalainen pikajuoksija. Hän kilpaili vuoden 1972 kesäolympialaisissa Münchenissä ja eteni semifinaaliin naisten 400 metrin juoksussa sijoittuen siellä eränsä seitsemänneksi. Hänen henkilökohtainen ennätyksensä 400 metrissä on 52.68.

Kansainyhteisön kisoissa 1970 Edinburghissa Ayaa sai pronssimitalin 400 metrin juoksussa.

## Lähteet
Prix de France

**Prix de France** on vuosittain Pariisissa Vincennesin raviradalla järjestettävä suurkilpailu. Se on maailman tunnetuimman ravikilpailun Prix d'Amériquen jälkeen Ranskan merkittävin aikuisille hevosille tarkoitettu kilpailu. Prix de Francen perinteinen ajankohta on helmikuun toinen viikonloppu.

Vuonna 1956 perustettu Prix de France on myös yksi Euroopan raviliiton UET:n järjestämän UET Trotting Mastersin osakilpailuista.    

## Prix de Francen voittajat 1956–2013

## Lähteet
* The Blood Bank – Classic Races

### Viitteet
Ammunnan maailmanmestaruuskilpailut 1959

**Vuoden 1959 ammunnan haulikkolajien maailmanmestaruuskilpailut** järjestettiin Kairossa, Egyptissä, joka tuolloin kuului Yhdistynyt arabitasavalta -nimiseen liittovaltioon yhdessä Syyrian kanssa. 

## Mitalistit

## Lähteet
* Kansainvälisen ampumaurheiluliiton (ISSF) tietokanta
Mireille Dereboba-Ngaisset

**Mireille Dereboba-Ngaisset** (s. 19. toukokuuta 1990) on keskiafrikkalainen keskipitkän matkan juoksija. Hän osallistui vuoden 2008 kesäolympialaisiin Pekingissä, mutta hänet diskvalifioitiin naisten 800 metrin juoksussa. Hän toimi olympialaisissa myös maansa lipunkantajana. Dereboba-Ngaissetin henkilökohtainen ennätys 800 metrin juoksussa on 2.22,0 (2006).

Dereboba-Ngaissetista tuli 18-vuotiaana nuorin Keski-Afrikkaa edustanut olympiaurheilija, mutta vuonna 2016 Chloé Sauvourelista tuli 16-vuotiaana Keski-Afrikan nuorin olympiaurheilija.

## Lähteet

## Aiheesta muualla
*
*
David Poisson

**David Poisson** (31. maaliskuuta 1982 Annecy – 13. marraskuuta 2017 Nakiska, Alberta) oli ranskalainen alppihiihtäjä, joka oli erikoistunut syöksylaskuun ja supersuurpujotteluun.

Bormion MM-kilpailuissa 2005 Poisson sijoittui syöksylaskussa sekä supersuurpujottelussa yhdeksänneksi. Vancouverin olympialaisissa 2010 Poisson sijoittui syöksylaskussa seitsemänneksi. Schladmingin MM-kilpailuissa 2013 Poisson saavutti syöksylaskussa pronssia. Vailissa / Beaver Creekissä 2015 hän oli samassa lajissa neljästoista.
 
Maailmancupissa Poisson kilpaili ensimmäisen kerran helmikuussa 2004 sijoittuen St. Antonin syöksylaskussa 29:nneksi. Kymmenen parhaan joukkoon hän sijoittui ensimmäisen kerran Kvitfjellin syöksylaskussa helmikuussa 2008 oltuaan kymmenes. Ensimmäisen palkintosijansa hän saavutti oltuaan kolmas Santa Caterinan syöksylaskussa joulukuussa 2015.

Poisson kuoli harjoituksissa Kanadan Nakiskassa 13. marraskuuta 2017.

## Lähteet
Kiljander

**Kiljander** on seuraavien henkilöiden sukunimi, alkujaan Kiljunen:

*Robert Kiljander (1848–1924), suomalainen kirjailija ja postimestari, Karl Mårten Kiljanderin poika
*Kaarle Martti eli Karl Mårten Kiljander (1817–1879), suomalainen pappi ja kääntäjä
*Elna Kiljander (1889–1970), suomalainen arkkitehti ja sisustussuunnittelija
*Ludvig Gabriel Kiljander (vuodesta 1906 *Kesäniemi*, 1851–1911), suomalainen opettaja ja runoilija, Karl Mårten Kiljanderin poika
*Nils Kiljander, musiikin lehtori ja kuoronjohtaja
*Kiljusen herrasväen oikea sukunimi.

## Lähteet
Castelo Real de Mogador

**Castelo Real de Mogador** oli portugalilaisten rakentama linnoitus Atlantin valtameren rannalla Mogadorissa, eli nykyisessä Essaouirassa, Marokossa. Portugali hallitsi linnaa vuosina 1506–1510.

## Historia

Portugali alkoi 1500-luvun alkupuolella laajentaa alueitaan Marokossa. Santa Cruz do Cabo de Gué eli nykyinen Agadir valloitettiin vuonna 1505 ja seuraavana vuonna portugalilaiset valloittivat Mogadorin. Kuningas Emanuel I:n määräyksestä Mogadoriin rakennettiin linnoitus vuonna 1506 suojaamaan Portugalin valloitusretkien kannalta merkittävää välisatamaa. Rakennustyöt tapahtuivat yhden Portugalin kruunun arvostetuimmista virkamiehistä, São Jorge da Minan linnankin vuonna 1482 perustaneen, Diogo de Azambujan alaisuudessa. Linnoitus sai nimen *Castelo Real de Mogador*. Jo rakennustöiden aikana portugalilaiset olivat kohdanneet paikallisväestön vastarinnan. Paikallisten onnistui saada linnoituksessa ollut varuskunta saarroksiin, joka johti siihen, että loka- tai marraskuussa 1510 paikalliset saivat vallattua Castelo Real de Mogadorin portugalilaisilta. Valtauksen jälkeen Mogador jäi paikallisten asukkaiden hallintaan.

Castelo Real de Mogador purettiin 1700-luvulla, kun Marokon sulttaani Muhammad III rakennutti Mogadorin kaupungin linnoituksineen uudelleen ranskalaisen arkkitehdin Théodore Cornutin suunnitelman mukaisesti. Cornutin suunnitelman mukaisesti linnoituksen tilalle rakennettiin kävelytie tykkirivistöineen. Nykyisin tämä paikka tunnetaan nimellä *Sqala* tai *Skala du Port*.

## Lähteet
Leo Rwabwogo

**Leo Rwabwogo** (3. kesäkuuta 1949 Tororo, Eastern – 15. tammikuuta 2009 Rugongo, Western) oli ugandalainen nyrkkeilijä ja kaksinkertainen olympiamitalisti. Hän sai pronssia kärpässarjassa vuoden 1968 kesäolympialaisissa Méxicossa ja hopeaa kesäolympialaisissa 1972 Münchenissä.

Rwabwogo sai hopeaa Kansainyhteisön kisoissa 1970 ja kilpaili Afrikan kisoissa 1973. Urheilumenestyksestään huolimatta Rwabwogo eli sittemmin köyhyydessä.

## Lähteet
Someone to Watch Over Me

”**Someone to Watch Over Me**” on George Gershwinin säveltämä ja Ira Gershwinin sanoittama musiikkikappale vuoden 1926 Broadway-musikaalista *[[Oh, Kay!]]*. Laulun esitti näytelmässä Gertrude Lawrence, ja sen ovat nauhoittaneet lukuisat esittäjät eri tyylilajeissa. Sanoittaja Howard Dietz on sanonut keksineensä kappaleen nimen ja auttaneensa sen sanoittamisessa saamatta kuitenkaan muodollista tunnustusta työstään.

Kappaleesta on useiden Gershwinin sävellysten tavoin tullut jazzmusiikin standardi. Sen ovat esittäneet laulettuna muun muassa Ella Fitzgerald, Blossom Dearie ja Linda Ronstadt sekä instrumentaalina Dave Brubeck, Donald Byrd, Stéphane Grappelli, Coleman Hawkins, Ike Quebec ja Art Tatum.

## Lähteet
Nižni Novgorodin lentoasema

**Nižni Novgorodin lentoasema** (Strigino) tai Nižni Novgorodin kansainvälinen lentoasema (, ) on venäläisen miljoonakaupunki Nižni Novgorodin kansainvälinen lentoasema. Se sijaitsee 18 kilometriä Nižni Novgorodin keskustasta lounaaseen.

Lentoasemalla on kaksi matkustajaliikenteelle tarkoitettua kiitotietä. Kiitoteistä pidempi, 18R/36L, on varustettu kategorian I:n mukaisella ILS-mittarilähestymisjärjestelmällä. Sen vieressä on samansuuntainen mutta hieman lyhyempi asfalttipäällysteinen CAT I -luokan kiitotie. Näiden lisäksi kentän eteläpäässä on pari lyhyttä, helikopterien ja pienkoneiden käytössä olevaa kiitotietä

## Historiaa ja modernisointia
Ensimmäinen reittilento Nižni Novgorodista noin 400 kilometriä lännempänä sijaitsevaan Moskovaan tehtiin 15. heinäkuuta vuonna 1923. Tuolloinen lentoasema sijaitsi kuitenkin eri paikalla (Fedjakovo) kuin nykyinen Nižni Novgorodin lentoasema (Strigino). Nykyiselle paikalleen lentokenttätoiminnat siirrettiin 1940.

Toinen kiitotie rakennettiin Moskovan olympialaisten alla vuosina 1976–1980. Vuonna 1979 lentokentän navigointilaitteisto päivitettiin kansainvälisemmälle tasolle; kenttä sai ICAO:n kategorian I mukaisen varustuksen. Neuvostoliiton hajottua, lentokenttä sai kansainvälisen lentoaseman luokituksen 1993.

Lentokenttää pyritään laajentamaan ja uudistamaan useampivaiheisen modernisointihankkeen avulla vuosina 2011–2021. Pian uudistushankkeen alun jälkeen kenttä kertoi jo liikennemäärien voimakkaasta kasvusta. Vuonna 2012 lentoaseman matkustajamäärä nousi yli 60% ja oli 747&nbsp;165.

## Rautatiet suosittu kilpailija
Vaikka lentoliikenteen suosio on noussut huomattavasti äskettäin, monen euroopanpuoleisen venäläiskaupungin tapaan Nižni Novgorodin lentoaseman matkustajamäärät eivät ole vielä valtavan suuret. Rautatieliikenne vie suuren osan matkustajavirrasta. Esimerkiksi Nižni Novgorodin Moskovan asemalta käy vilkas junaliikenne moneen suuntaan. Keskeistä Nižni Novgorod–Vladimir–Moskova -reittiä liikennöidään myös suurnopeusjuna Sapsanilla alle neljään tuntiin Moskovan Kurskin asemalle; rataverkon uusimistöiden avulla matka-aikaa pyritään lyhentämään tunnilla lähivuosina.


Tiedosto:Nizhnijnowgorod airport.jpg|Lentoasema ulkoapäin nähtynä.
Tiedosto:GOJ terminal - view from the airfield - DSCF7031.jpg| Yönäkymä lentokentällä olevasta lentokoneesta.


## Lähteet

## Aiheesta muualla

*Nižni Novgorodin lentoaseman sivusto   (www.airportnn.ru)
Miinala (Salmi)

**Miinala** () on kylä Karjalan tasavallan Pitkärannan piirin Salmin kunnassa Venäjällä. Se sijaitsee Laatokan Lunkulanlahteen laskevan Miinalanjoen eli Änäjoen suussa viisi kilometriä Salmin taajamasta etelään. Kylässä on 539 asukasta (vuonna 2011).

Ennen talvi- ja jatkosotaa Miinala oli osa Suomen Neuvostoliitolle luovuttamaa Salmin kuntaa.

Kylässä toimii puunjalostusyritys, rehutehdas ja karjatila. Palveluihin kuuluu kulttuuritalo kirjastoineen, ruokala ja kaksi kauppaa. 

## Lähteet
* 

### Viitteet
Hoxhalaisuus

**Hoxhalaisuus** (tai **hoxhaismi**) on Albanian entisen johtajan Enver Hoxhan oppeihin perustuva sosialistinen, marxilais-leniniläinen aate. Hoxhalaisuuden voidaan katsoa erillisenä suuntauksena syntyneen 1970-luvun loppupuolella Kiinan ja Albanian erimielisyyksien perusteella. Hoxhalaisuuden aatteellisessa keskiössä on revisionismin vastustaminen, ja se on avoimesti dogmaattinen. Hoxhalaisuus ja maolaisuus ovat aatteina muuten erittäin läheisiä, mutta maolaisuudessa vastustetaan dogmaattisuutta. Monesti antirevisionistiset marxilais-leniniläiset kutsuvat itseään joko maolaisiksi tai hoxhalaisiksi.

Toisin kuin monet muut kommunismin suuntaukset, hoxhalaisuus suhtautuu myötämielisesti Josif Staliniin ja hänen aikakautensa Neuvostoliittoon. Käytännössä kaikki muut sosialistiset valtiot ja kommunismin suuntaukset se katsoo revisionistiksi; esimerkiksi eurokommunismin hoxhalaisuus laskee jopa antikommunismiksi. Enver Hoxhan mukaan ainoastaan Albania oli vuoden 1956 jälkeen aidosti marxilais-leniniläinen valtio. Stalinin jälkeisen Neuvostoliiton, Kiinan ja Jugoslavian Hoxha katsoi edustavan ”sosiaali-imperialismia”, ja tuomitsi jyrkästi Varsovan liiton "toimenpiteet" Tšekkoslovakiassa 1968. Vastalauseena Hoxha erosi Varsovan liitosta. Hoxhan mukaan jokaisella kansalla oli oikeutensa valita oma tiensä sosialismiin, alueen olosuhteista riippuen. 

Hoxhalaisuus on saavuttanut jonkin verran vastakaikua maolaisuuteen suuntautuneiden kommunistipuolueiden keskuudessa erityisesti Latinalaisessa Amerikassa, joista esimerkkinä Ecuadorin marxilais-leniniläinen kommunistipuolue ja Brasilian kommunistinen puolue.

## Lähteet
Kirkkojoki (Pitkäranta)

**Kirkkojoki** () on kylä Karjalan tasavallan Pitkärannan piirin Salmin kunnassa Venäjällä. Se sijaitsee Aunuksen ja Värtsilän välisen A130-maantien varrella puolitoista kilometriä Salmin taajamasta länteen. Kylässä on 244 asukasta (vuonna 2011).

Ennen talvi- ja jatkosotaa Kirkkojoki oli osa Suomen Neuvostoliitolle luovuttamaa Salmin kuntaa.

Kylässä toimii karjatila Sen kautta kulkee Salmin ja Pitkärannan välinen linja-autoreitti.

## Lähteet
* 

### Viitteet

## Kirjallisuutta
* Heikkilä, Hannu: *Kirkkojoki.* Väärnin Pappilan julkaisuja 19. Asutusmuseosäätiö 2017.
Kolofoni

**Kolofoni** voi tarkoittaa seuraavia asioita:

*käsikirjoituskäärön lopussa oleva teksti
*painojulkaisun kolofoni, teksti joka sisältää tietoja kirjanpainajasta ja painovuodesta; kolofoni voi sisältää myös muita julkaisutietoja, kuten tietoja paperin laadusta, käytetyistä kirjaintyypeistä ja graafisesta suunnittelijasta
*lasimainen hartsi (colophonium)
*jousihartsi
*Kolofon on muinainen kreikkalainen kaupunki Vähä-Aasiassa. 700- ja 600-luvuilla eaa. kukoistanut kaupunki sijaitsi Efesoksen luoteispuolella.

## Lähteet
Karkku (Salmi)

**Karkku** eli **Karkunkylä** () on kylä Karjalan tasavallan Pitkärannan piirin Salmin kunnassa Venäjällä. Se sijaitsee Karkunlammen ja Laatokan välisellä kannaksella kymmenen kilometriä Salmin taajamasta kaakkoon. Kylässä on kahdeksan asukasta (vuonna 2011).

Ennen talvi- ja jatkosotaa Karkku oli osa Suomen Neuvostoliitolle sodan päätyttyä luovuttamaa Salmin kuntaa.

Karkkuun johtaa kestopäällystetty tie Miinalasta. Sen kautta kulkee myös Lotinapellon ja Jänisjärven välinen rautatie, jolla on Karkunkylän pysähdyspaikka. Kylän lähistöllä hyödynnetään uraani-, turve- ja sapropeeliesiintymiä. Siellä sijaitsee lasten kesäleiri.

## Lähteet
* 

### Viitteet
Manssila

**Manssila** () on kylä Karjalan tasavallan Pitkärannan piirin Salmin kunnassa Venäjällä. Se sijaitsee Aunuksen ja Värtsilän välisen A130-maantien varrella 23 kilometriä Salmin taajamasta kaakkoon. Kylässä on 145 asukasta (vuonna 2011).

Ennen talvi- ja jatkosotaa Manssila oli osa Salmin kuntaa Suomessa.

Kylässä toimii maitotila. Palveluja ovat kulttuuri- ja vapaa-ajankeskus kirjastoineen sekä kauppa.

## Lähteet
* 

### Viitteet
Jääkiekon SM-sarjakausi 1952–1953

**Vuonna 1953 jääkiekon SM-sarja** pelattiin kahdessa kuuden joukkueen lohkossa. Lohkoissa pelattiin kaksinkertainen sarja. Lohkojen voittajat kohtasivat loppuottelussa ja toiseksi sijoittuneet pronssiottelussa. Kaksi viimeistä putosi suomensarjaan. Mestaruuden voitti TBK Tampereelta, loppuottelussa se voitti Hämeenlinnan Tarmon.

## Sarjataulukko
### A-lohko

### B-lohko

Sarja supistettiin 10 joukkueen sarjaksi seuraavalle kaudelle. Sarjasta putosivat Tampereen Pallo-Veikot, Kronohagens IF, Rauman Lukko ja Turun Pyrkivä. Sarjaan nousivat Tampereen Kilpa-Veljet ja Kuopion Palloseura.

## Loppuottelu

## Pronssiottelu

## Lopulliset sijoitukset

## Pistepörssi

## Lähteet

## Aiheesta muualla
*
Kåre Valebrokk

**Kåre Valebrokk** (17. joulukuuta 1940 Kristiansand, Norja – 9. helmikuuta 2013 Oslo) oli norjalainen liikemies, journalisti, päätoimittaja ja televisiojohtaja. Hänellä oli merkittävä rooli Dagens Næringsliv -lehden elvyttämisessä toimiessaan lehden johtajana 1985–1999. Lehti muutti nimensä *Norges Handels- og Sjøfartstidende*:stä vuonna 1987 ja nousi Valebrokkin johdolla maan eniten luetuksi talouslehdeksi. Hän siirtyi Norjan TV 2:n vastaavaksi toimittajaksi ja johtajaksi 1999 ja toimi asemassa kesäkuuhun 2007 saakka. 

Valebrokk aloitti työuransa laivojen siivoojana Kristiansandissa ja toimi myöhemmin muun muassa kaivureiden myyntiyrittäjänä. Hänellä oli parhaimmillaan jopa 50 työntekijää. Hän suoritti talousopinnot työn ohessa. Valebrokk sairastui keuhkosyöpään vuonna 2012, toipui siitä kohtuullisesti, mutta kuoli jonkin ajan päästä syöpähoitojen yhteydessä saamaansa virustautiin.

## Lähteet
Orusjärvi

**Orusjärvi** () on kylä Venäjällä Karjalan tasavallan Pitkärannan piirin Salmin kunnassa. Se sijaitsee Tulemajoen itäpuolella 23 kilometriä Salmin taajamasta koilliseen. Kylässä on 15 asukasta (vuonna 2011).

Ennen talvi- ja jatkosotaa Orusjärvi oli osa Suomen Neuvostoliitolle luovuttamaa Salmin kuntaa.

Orusjärvelle johtaa päällystämätön soratie. Kylässä toimii kalanviljelylaitos. Sen lähistöllä hyödynnetään hiekka-, sora- ja sapropeeliesiintymiä.

Kylällä on historiallisen asutuksen status. Siellä sijaitsee vuonna 1910 rakennettu kirkko sekä kolme suojeltua 1800–1900-luvun vaihteen asuintaloa.

## Lähteet
* 

### Viitteet

## Aiheesta muualla
*Orusjärvi Salmi-säätiön sivulla
Strandin kalliopiirrokset

**Strandin kalliopiirrokset** sijaitsevat Osenin kunnassa Etelä-Trøndelagissa Norjassa. Kuvakenttä koostuu 8−9 piirroskuviosta. Silmiinpistävin piirros on melkein kaksimetrinen valas. Piirroskallio sijaitsee Strandista Vingsundiin vievän tien varressa olevassa merelle aukeavassa pystykalliossa. Paikalla on opastustaulut ja sinne on viitoitus.

## Löytyminen ja tutkimus
Strandista löydetyt kalliopiirrokset olivat ensimmäiset, jotka löytyivät Fosen niemimaalta. Selväpiirteiset kuviot löydettiin tietyön yhteydessä 1920-luvun puolivälissä, kun Sandviksbergetissä ajettiin soraa. Paikan etäisyys merenrannasta on noin 700 metriä ja korkeus meren pinnasta 26 metriä. 

Tutkimukset Trondheimsfjordin kalliopiirroksilla osoittavat, että kivikauteen liittyvät kuvakentät sijaitsevat 20−50 metriä merenpinnan yläpuolella. Tämä viittaa siihen, että kuvioita piirrettäessä kuvakohteet kuuluivat silloisen ranta-alueeseen ja että ne näkyivät hyvin merelle. Mikäli oletus osuu oikeaan, voidaan Strandin piirrokset, jotka ovat noin 25 metriä merenpinnan yläpuolella, ajoittaa noin 3000 eaa. eli nuorempaan neoliittiseen kivikauteen. 

## Piirrokset
Piirroskenttä on noin 3 metriä leveä ja pinta-alaltaan 3 m². Huomiota herättävin kuvio esittää naturalisesti tehtynä pallopäävalasta, joka on melkein 3 metriä pitkä.

Kuvakentässä on viisi geometristä kuviota, mikä on kivikauden kalliopiirroksissa epätavallista. Koska kuva-aiheet ovat merellisiä, voidaan ristikuviot tulkita kalaverkoiksi. Strandin kuviot ovat tyypillisiä Keski-Norjan ulkorannikolla, sillä korkeammilla kohteilla, joita tehtiin vanhemmalla kivikaudella, käytettiin mieluummin pystykallion seinämiä. Kohteet ovat silloin sijainneet pienillä saarilla tai kivilla matalien niemenkärkien tuntumassa. Tällaisiksi kohteiksi on luonnehdittu Søbstad ja Rødsand, Averøyn kunnassa, sekä Hell ja Lånke, Stjørdalin kunnassa. Näissä kohteissa on piirretty valaita, lintuja ja peuroja. 

## Pyyntimagiaa?
Aiemmin villieläimen kuvia pidettiin usein saaliseläinten kivikauden kuvastona, jolla oli maaginen tarkoitus. Kuvan kohteesta tai sen hengestä sai maagisen otteen, jolla se pakotettiin lähestymään metsästäjää sen metsästymailla ja antautumaan saaliiksi. Nykytutkimus painottaa enemmänkin kuvantuottamisen rituaalia kuin saalismagiikkaa, sekä piirrosten sijoittumista maisemaan ja pohtii näkökohtia esteettömyydelle ja toiminnan ideologiaa. Kohteet, joissa on jyrkkiä kallioita ja jotka ovat hankalia saavuttaa, ovat olleet muutaman yksilön palvontapaikkoja, kun taas suuret ja loivat kohteet ovat olleet suuremman joukon palvontapaikkoja.

## Katso myös
* Etelä-Trøndelagin kalliopiirrokset

* Norlannin kalliomaalaukset kuulunevat samaan etniseen kokonaisuuteen.

## Lähteet
Karkunkylä

**Karkunkylä** on kylä Sastamalan kaupungissa Pirkanmaalla. Se sijaitsee Rautaveden äärellä Salonsaaren eteläosassa. 

Karkunkylä on todennäköisesti perustettu jo rautakauden lopulla. Kylän länsipuolella on rautakautinen kalmisto. Vanhin säilynyt maininta Karkunkylästä on vuodelta 1440. Karkunkylä oli Karkun pitäjän keskusta 1900-luvulle saakka. Perimätiedon mukaan kylässä oli kirkko ennen sen siirtämistä veden yli paikalle jossa on nykyinen Sastamalan kirkko.

## Lähteet
The Rays

**The Rays** oli yhdysvaltalainen, New Yorkissa perustettu R&B-yhtye, joka oli toiminnassa 1950-luvulla. Siihen kuuluivat Harold Miller, Walter Ford, Davey Jones ja Harry James. Yhtyeen suurimmat hitit olivat ”Silhouettes” ja ”Daddy Cool”, jotka molemmat nousivat Billboard Hot 100 -listan sijalle 3 vuonna 1957. Herman's Hermits (1965) sekä Cliff Richard (1990) tekivät ensin mainitusta menestyksekkäät cover-versiot.

## Lähteet
Johan Fredrik Oskar von Kræmer

**Johan Fredrik Oskar (Oscar) von Kræmer** (, *Oskar Karlovitš Kremer*; 19. toukokuuta 1829 Hauho – 10. syyskuuta 1904 Ruovesi) oli suomalainen sotilas, joka vuonna 1896 ylennettiin Venäjän laivaston amiraaliksi.

## Elämäkerta
Von Kræmerin vanhemmat olivat eversti Carl Johan von Kræmer ja pommerilaisen aatelissuvun Suomen-haaraan kuulunut Ulrika von Platen. Von Kræmer valmistui Venäjällä meriupseeriksi ja osallistui Itämaiseen sotaan 1853–1855, haavoittuen Sevastopolin puolustuksessa. Hän toimi useiden eri sotalaivojen päällikkönä, mukaan lukien fregatti *Alexander Nevski*, joka matkallaan Välimereltä haaksirikkoutui ja upposi syysmyrskyssä 1868 Jyllannin rannikolla. 

Von Kræmer korotettiin 1. luokan kapteeniksi 1868 ja kontra-amiraaliksi 1875. Hän komensi 1878–1882 Kreikan vesillä toiminutta Venäjän laivastoa. Vuonna 1886 hänestä tuli vara-amiraali ja Venäjän keisarin kenraaliadjutantti, ja hän toimi meriväen pääesikunnan päällikkönä 1886–1896 sekä useaan otteeseen laivastoministerin sijaisena vuosina 1895–1896. Von Kræmer nimitettiin 1896 Venäjän valtakunnanneuvoston jäseneksi ja 1898 Venäjän Punaisen Ristin esimieheksi. Hänen aloitteestaan perustettiin katovuonna 1902 valtiosihteerinviraston yhteyteen avustuskomitea, jonka suojelijana toimi leskikeisarinna Maria Feodorovna.

Ansioistaan hänelle myönnettiin Pyhän Andreaksen ritarikunnan kunniamerkki Andreaksen risti 1904, yhtenä harvoista kunniamerkin saaneista suomalaisista.

Von Kræmerin puoliso vuodesta 1869 oli vapaaherratar Sofia Maria Julia Dorotea Cedercreutz (k. 1923). Helsingin yliopiston lehtori ja valtiopäivämies Alexis von Kræmer oli heidän poikansa.

## Lähteet
*  Sivu 405.  

### Viitteet
Don’t Let Me Down

**Don’t Let Me Down** on The Beatlesin vuonna 1969 julkaistu kappale, joka ilmestyi ”Get Back” -singlen b-puolella. Kappaleen on tehnyt Beatlesin toinen pääasiallinen säveltäjä ja sanoittaja John Lennon, Lennon myös laulaa kappaleen itse. Yhtye esitti "Don’t Let Me Downin" 30. tammikuuta 1969 esiintyessään Apple Recordsin toimitalon katolla ja soittaen uusia kappaleitaan. Kappaletta ei ole julkaistu millään Beatlesin albumilla, kokoelma-albumeja lukuun ottamatta.

## Lähteet
Girl (kappale)

**Girl** on englantilaisen rockyhtyeen The Beatlesin kappale yhtyeen vuoden 1965 albumilta *[[Rubber Soul]]*. Sen pääasiallinen tekijä on John Lennon, jonka alkuperäisideasta kappale sai alkunsa, kuitenkin myös Paul McCartney on osallistunut kappaleen tekoon.
I Feel Fine

**I Feel Fine** on The Beatlesin vuonna 1964 julkaistu single. Se julkaistiin ainoastaan singlenä ja vaikka se nauhoitettiin albumin *[[Beatles for Sale]]* (1964) sessioissa, se ei sisältynyt albumille. Kappaleen on tehnyt ja sen laulaa yhtyeen kitaristi John Lennon. 

Suomalainen pop-yhtye The Esquires levytti kappaleen suomeksi nimellä ”Hyvin menee”.
Odile Ahouanwanou

**Odile Ahouanwanou** (s. 5. tammikuuta 1991 Savalou Beninin tasavalta) on beniniläinen yleisurheilija. Hän kilpaili vuoden 2012 kesäolympialaisissa Lontoossa naisten 100 metrin aitajuoksussa, mutta putosi ensimmäisellä kierroksella jäätyään eränsä kahdeksanneksi. Lontoon olympialaisissa Ahouanwanou teki kansallisen ennätyksen ajalla 14,76.

Ahouanwanou sijoittui seitsenottelussa kahdeksanneksi Afrikan-mestaruuskilpailuissa Marrakechissa 2014. Hän saavutti samassa lajissa hopeaa Brazzavillen Afrikan kisoissa 2015 pistein 5734. Lontoon MM-kilpailuissa 2017 hän sijoittui seitsenottelussa 19:nneksi. Hän voitti seitsenottelun Afrikan-mestaruuden Asabassa 2018 pistein 5999. Hän saavutti Rabatin Afrikan kisoissa 2019 pronssia kuulantyönnössä tuloksella 13,77. Saman vuoden Dohan MM-kilpailuissa hän sijoittui seitsenottelussa kahdeksanneksi. Vuodelle 2021 siirretyissä Tokion olympialaisissa hän oli seitsenottelussa viidestoista. Hän voitti seitsenottelun Afrikan-mestaruuden Saint Pierressä 2022 pistein 5756,  kultaa maaliskuussa 2024 käydyissä Accran Afrikan kisoissa pistein 5616 sekä Afrikan-mestaruuden Doualassa 2024 pistein 5777.

Ahouanwanou on tehnyt Beninin ulkoratojen ennätyksen 100 metrin aitajuoksussa (13,25), korkeushypyssä (179), kuulantyönnössä (15,79) ja seitsenottelussa (6274).

## Lähteet